पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद. ओल्ड फरीदाबाद स्टेशन के प्लेटफॉर्म नंबर दो पर चलती ट्रेन से उतरने की कीमत एक यात्री को दोनों पैर गंवाकर चुकानी पड़ी। कूदते समय यात्री ट्रेन व प्लेटफॉर्म के बीच आ गया, जिससे उसकी दोनों टांगे कट गईं। पीड़ित की पहचान मीठापुर दिल्ली निवासी रामसूरत यादव के रूप में की गई है। आरपीएफ ने उसे बीके अस्पताल में दाखिल कराया, जहां से उसे सफदरजंग अस्पताल के लिए रेफर कर दिया गया।
बाद में परिजन उसे सेंट्रल अस्पताल ले गए। आरपीएफ के अनुसार यात्री के पास गौंडवाना एक्सप्रेस का हजरत निजामुद्दीन का टिकट था। यह ट्रेन फरीदाबाद से करीब सुबह 7 बजे गुजरती है। लेकिन इसका ठहराव यहां नहीं है। रामसूरत छत्तीसगढ से चढ़ा था। ओल्ड फरीदाबाद स्टेशन पर ट्रेन की रफ्तार जैसे ही कम हुई, रामसूरत उतरने का प्रयास करने लगा। तभी उसका पैर फिसल गया, जिससे वह ट्रेन और प्लेटफार्म के बीच में आ गया। गंभीर रूप से घायल रामसूरत को जीआरपी ने अस्पातल में भर्ती कराया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn